
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 139 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 127 

Γενική Διεύθυνση της Γενικής Γραμματείας Έρευνας 
και Τεχνολογίας του Υπουργείου Ανάπτυξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 34 του ν. 3419/2005 «Γενικό Εμπορικό 
Μητρώο (Γ.Ε.Μ.Η) και Εκσυγχρονισμός της Επιμελητη- 
ριακής Νομοθεσίας» (ΦΕΚ 297Α'). 

β) Του άρθρου 20 του ν.2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107 Α'). 

γ) Του άρθρου 6 και του άρθρου 12, παρ. 10 του 
ν.3230/2004 «Καθιέρωση συστήματος διοίκησης με στό¬ 
χους, μέτρηση της αποδοτικότητας και άλλες διατάξεις» 
(ΦΕΚ 44 Α') 

δ) Του ν.1514/1985 «Ανάπτυξη της επιστημονικής και 
τεχνολογικής έρευνας» (ΦΕΚ 13 Α'), όπως ισχύει. 

ε) Του π.δ 248/1989 «Οργανισμός της Γενικής Γραμ¬ 
ματείας Έρευνας και Τεχνολογίας» του Υπουργείου 
Βιομηχανίας Ενέργειας και Τεχνολογίας (ΦΕΚ 116Α'), 
όπως τροποποιήθηκε με τα π.δ 179/1992 (ΦΕΚ 81 Α'), π.δ. 
147/1994 (ΦΕΚ 115 Α') και π.δ 128/1997 (ΦΕΚ 115 Α'). 

στ) Του π.δ 368/1987 «Οργάνωση, Αρμοδιότητες και 
Λειτουργία της Τεχνικής Υπηρεσίας της ΓΓΕΤ» (ΦΕΚ 
163 Α'), όπως τροποποιήθηκε με το π.δ 335/89 (ΦΕΚ 
155 Α'). 

ζ) Των άρθρων 51 και 90 του Κώδικα Νομοθεσίας για 
την Κυβέρνηση και τα Κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

η) Της υπ’ αριθμ. 5439/16.5.1985 κοινής υπουργικής από¬ 
φασης «Σύσταση Ειδικών Λογαριασμών στο ΥΠΕΤ και 
στους εποπτευόμενους από αυτό φορείς για την αξιο¬ 
ποίηση των κονδυλίων της έρευνας». (ΦΕΚ 298 Β'). 

2. Την υπ’ αριθμ. ΔΙΔΚ/Φ.1/2/6139/2004 κοινή απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (ΦΕΚ 527 Β'), όπως τροποποιήθηκε 
με την υπ’ αριθμ. 17398/2005 απόφαση (ΦΕΚ 1284 Β'). 

3. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432 Β'), όπως τροποποιήθηκε με την υπ’ αριθμ. 5733/ 
ΔΙΟΕ179/13.2.2006 (ΦΕΚ 204 Β') όμοια απόφαση. 

4. Το γεγονός ότι για την εφαρμογή των διατάξεων 
του παρόντος διατάγματος προκαλείται δαπάνη σε βά¬ 
ρος του κρατικού προϋπολογισμού για το τρέχον έτος 
2006 ποσού ύψους 56.000 ΕΥΡΩ και αναλογικά για τα 
επόμενα 5 έτη. Επιπλέον, προκαλείται εφάπαξ δαπάνη 
5.000 ευρώ, περίπου, για τον εξοπλισμό του γραφείου 
του Γ ενικού Διευθυντή. Οι ανωτέρω δαπάνες θα αντιμε- 
τωπισθούν από τις σχετικές πιστώσεις του Υπουργείου 
Ανάπτυξης (Ειδικός Φορέας 35130, Κ.Α.Ε. 1711). 

5. Την υπ’ αριθμ. 165/2006 γνωμοδότηση του Συμβουλί¬ 
ου της Επικράτειας μετά από πρόταση του Υφυπουργού 
Εσωτερικών, Δημόσιας Διοίκησης και Αποκέντρωσης, 
του Υφυπουργού Οικονομίας και Οικονομικών και του 
Υπουργού Ανάπτυξης, αποφασίζουμε: 

Άρθρο 1 

Διάρθρωση της Γ ενικής Διεύθυνσης της 
Γ ενικής Γ ραμματείας 
Έρευνας και Τεχνολογίας 

1. Η Γ ενική Διεύθυνση, η οποία συστάθηκε στην Γ ενική 
Γ ραμματεία Έρευνας και Τ εχνολογίας σύμφωνα με το 
άρθρο 34 του ν. 3419/6.12.2005 (εφεξής Γ ενική Διεύθυνση 
Έρευνας και Τεχνολογίας), απαρτίζεται από τις υπηρεσι¬ 
ακές μονάδες που προβλέπονται στο π.δ. 248/1989, όπως 
τροποποιήθηκε με τα π.δ. 179/1992,147/1994 και 128/1997, 
καθώς και στο π.δ. 368/1987, όπως τροποποιήθηκε με 
το π.δ. 335/1989, ως ακολούθως: 

α) Τη Διεύθυνση Σχεδιασμού και Προγραμματισμού. 

β) Τη Διεύθυνση Υποστήριξης Ερευνητικών Προγραμ¬ 
μάτων. 

γ) Τη Διεύθυνση Εποπτείας Ερευνητικών και Φορέ¬ 
ων. 

δ) Τη Διεύθυνση Τεχνολογικής Ανάπτυξης. 

ε) Τη Διεύθυνση Διεθνούς Επιστημονικής και Τεχνο¬ 
λογικής Συνεργασίας. 

στ) Τη Διεύθυνση Πληροφορικής και Οργάνωσης. 

ζ) Τη Διεύθυνση Διοικητικού. 

η) Την Τεχνική Υπηρεσία. 

θ) Το Αυτοτελές Τμήμα Διαχείρισης Διαρθρωτικών 
Προγραμμάτων. 

ι) Το Αυτοτελές Τμήμα Εκδόσεων-Συνεδρίων & Εκ¬ 
θέσεων. 

κ) Την Γραμματεία Ειδικού Λογαριασμού. 

2. Οι υπηρεσιακές μονάδες που αναφέρονται στην 
παράγραφο 1, διαρθρώνονται σύμφωνα με τις σχετικές 
διατάξεις των π.δ. 248/1989 και 368/1987, όπως ισχύουν, 
και έχουν τις αρμοδιότητες που καθορίζονται, αντίστοι¬ 
χα, προς κάθε υπηρεσιακή μονάδα, από τις διατάξεις 
αυτές. Ειδικότερα: 

α) Η Διεύθυνση Σχεδιασμού και Προγραμματισμού, που 
διαρθρώνεται από τα τμήματα και ασκεί τις αρμοδιό¬ 
τητες που κατανέμονται στα τμήματα αυτά, σύμφωνα 
με το άρθρο 2 του π.δ 248/1989, όπως ισχύει. 

β) Η Διεύθυνση Υποστήριξης Ερευνητικών Προγραμ¬ 
μάτων, που διαρθρώνεται από τα τμήματα και ασκεί 
τις αρμοδιότητες που κατανέμονται στα τμήματα αυτά, 
σύμφωνα με το άρθρο 3 του π.δ 248/1989, όπως ισχύει. 

γ) Η Διεύθυνση Εποπτείας Ερευνητικών και Φορέων, 
που διαρθρώνεται από τα τμήματα και ασκεί τις αρμοδι¬ 
ότητες που κατανέμονται στα τμήματα αυτά, σύμφωνα 
με το άρθρο 4 του π.δ. 248/1989, όπως ισχύει. 

δ) Η Διεύθυνση Τεχνολογικής Ανάπτυξης, που διαρ¬ 
θρώνεται από τα τμήματα και ασκεί τις αρμοδιότητες 
που κατανέμονται στα τμήματα αυτά, σύμφωνα με το 
άρθρο 5 του π.δ. 248/1989, όπως ισχύει. 

ε) Η Διεύθυνση Διεθνούς Επιστημονικής και Τεχνολο¬ 
γικής Συνεργασίας, που διαρθρώνεται από τα τμήματα 
και ασκεί τις αρμοδιότητες που κατανέμονται στα τμή¬ 
ματα αυτά, σύμφωνα με το άρθρο 6 του π.δ. 248/1989, 
όπως ισχύει. 

στ) Η Διεύθυνση Πληροφορικής και Οργάνωσης, που 
διαρθρώνεται από τα τμήματα και ασκεί τις αρμοδιό¬ 
τητες που κατανέμονται στα τμήματα αυτά, σύμφωνα 
με το άρθρο 7 του π.δ. 248/1989, όπως ισχύει. 

ζ) Η Διεύθυνση Διοικητικού, που διαρθρώνεται από τα 
τμήματα και ασκεί τις αρμοδιότητες που κατανέμονται 
στα τμήματα αυτά, σύμφωνα με το άρθρο 8 του π.δ 
248/1989, όπως ισχύει. 

η) Η Τεχνική Υπηρεσία, που διαρθρώνεται από τα τμή¬ 
ματα και ασκεί τις αρμοδιότητες που κατανέμονται στα 
τμήματα αυτά, σύμφωνα με το άρθρο 9 του π.δ. 248/1989, 
όπως ισχύει. 

θ) Το Αυτοτελές Τμήμα Διαχείρισης Διαρθρωτικών 
Προγραμμάτων, που ασκεί τις αρμοδιότητες που ορί¬ 
ζονται στο άρθρο 5 του π.δ. 147/1994. 

ι) Το Αυτοτελές Τμήμα Εκδόσεων-Συνεδρίων και Εκ¬ 
θέσεων, που διαρθρώνεται από τα γραφεία και ασκεί 
τις αρμοδιότητες που κατανέμονται στα γραφεία αυτά, 
σύμφωνα με το άρθρο 10 του π.δ. 248/1989, όπως ισχύ¬ 
ει. 

κ) Η Γραμματεία Ειδικού Λογαριασμού, η οποία στελε¬ 
χώνεται και ασκεί αρμοδιότητες σύμφωνα με την κοινή 
υπουργική απόφαση 5439/1985. 


Άρθρο 2 

Γ ενικός Διευθυντής της Γ ενικής Διεύθυνσης 
Έρευνας και Τεχνολογίας 

1) Της Γενικής Διεύθυνσης Έρευνας και Τεχνολογίας 
προ'ΐσταται Γενικός Διευθυντής, ο οποίος επιλέγεται 
σύμφωνα με τις διατάξεις των άρθρων 8 και 9 του 
ν.3260/2004, 

Ο Γενικός Διευθυντής έχει τις ακόλουθες, ιδίως, αρ¬ 
μοδιότητες: 

α) Εποπτεύει τη λειτουργία όλων των Διευθύνσεων 
και Αυτοτελών τμημάτων της Γ ενικής ΔιεύθυνσηςΈρευ- 
νας και Τεχνολογίας, προγραμματίζει και συντονίζει 
το έργο αυτών με σκοπό την εύρυθμη και αποδοτική 
λειτουργία τους. 

β) Μεριμνά για την εξειδίκευση και εφαρμογή της 
κυβερνητικής πολιτικής στους τομείς της επιστημονικής 
έρευνας και τεχνολογίας καθώς και για την προώθηση 
των θεμάτων επιστημονικής έρευνας και τεχνολογικής 
ανάπτυξης στο πλαίσιο της κείμενης νομοθεσίας. 

γ) Μεριμνά για την προώθηση των θεμάτων και την 
επίλυση των προβλημάτων των υποκείμενων οργανικών 
μονάδων, σε συνεργασία με τους προϊσταμένους αυτών, 
ασκώντας τις αναγκαίες, προς τούτο, παρεμβάσεις και 
παρέχοντας τις κατάλληλες οδηγίες. 

δ) Μεριμνά για την προβολή των δραστηριοτήτων της 
Γενικής Γραμματείας Έρευνας και Τεχνολογίας. 

ε) Μεριμνά για τη συνεργασία της Γ ενικής Γ ραμματεί- 
ας Έρευνας και Τεχνολογίας με τις υπηρεσίες άλλων 
Υπουργείων και φορείς της ημεδαπής και αλλοδαπής. 

στ) Υποβάλλει στα υπερκείμενα όργανα προτάσεις 
και εισηγήσεις επί θεμάτων αρμοδιότητας της Γ ενικής 
Γ ραμματείας Έρευνας και Τ εχνολογίας και στο Γ ενικό 
Γραμματέα αυτής έκθεση απολογισμού των δραστη¬ 
ριοτήτων της Γενικής Διεύθυνσης Έρευνας και Τεχνο¬ 
λογίας. 

Άρθρο 3 

Τμήμα Ποιότητας και Αποδοτικότητας της 
Διεύθυνσης Πληροφορικής και Οργάνωσης 

1. Στη Γενική Γραμματεία Έρευνας και Τεχνολογίας 
συνιστάται Τμήμα Ποιότητας και Αποδοτικότητας, σύμ¬ 
φωνα με τις διατάξεις των άρθρων 6 και 12 παράγραφος 
10 του ν. 3230/2004. 

2. Στο τέλος της παραγράφου 1 του άρθρου 7 του π.δ 
248/1989, όπως ισχύει, προστίθενται τα εξής: «Τμήμα Δ' 
Ποιότητας και Αποδοτικότητας». 

3. Στο τέλος της παραγράφου 2 του άρθρου 7 του π.δ. 
248/1989, όπως ισχύει, προστίθενται τα εξής: 

«δ. Τμήμα Δ’ Ποιότητας και Αποδοτικότητας. 

αα) Εφαρμόζει συστήματα και μεθόδους μέτρησης της 
αποδοτικότητας και αποτελεσματικότητας των οργα¬ 
νικών μονάδων της Γενικής Γραμματείας Έρευνας και 
Τεχνολογίας (Γ.Γ.Ε.Τ.), σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

ββ) Αναπτύσσει και εφαρμόζει πολιτικές για την συ¬ 
γκριτική απόδοση των οργανικών μονάδων της Γ ενικής 
ΓραμματείαςΈρευνας και Τεχνολογίας, σε συνεργασία 
με την Διεύθυνση Ποιότητας και Αποδοτικότητας του 
Υπουργείου Εσωτερικών, Δημόσιας Διοίκησης και Απο¬ 
κέντρωσης. 

γγ) Εισηγείται, παρακολουθεί και αξιολογεί μέτρα για 
τη διαρκή βελτίωση της αποδοτικότητας και αποτελε- 
σματικότητας των υπηρεσιών της Γενικής Γραμματείας 
Έρευνας και Τεχνολογίας και της ανταπόκρισής τους 
στις ανάγκες των πολιτών. 

δδ) Προσδιορίζει, σε συνεργασία με τη Διεύθυνση Ποι¬ 
ότητας και Αποδοτικότητας του Υπουργείου Εσωτερι¬ 
κών, Δημόσιας Διοίκησης και Αποκέντρωσης, δείκτες 
μέτρησης της αποδοτικότητας, αποτελεσματικότητας 
και ποιότητας και μεριμνά για την έκδοση της κοινής 
υπουργικής απόφασης που προβλέπεται στην παρά¬ 
γραφο 4 του άρθρου 5 του ν. 3230/2004, με την οποία 
εξειδικεύονται, περαιτέρω, οι γενικοί και ορίζονται ει¬ 
δικοί δείκτες. 

εε) Εισηγείται τα αναγκαία μέτρα για την καθιέρωση 
συστημάτων διοίκησης ολικής ποιότητας και διαδικασι¬ 
ών αυτοαξιολόγησης (κοινό πλαίσιο αξιολόγησης, δια¬ 
δικασίες πιστοποίησης με βάση τον Διεθνή Οργανισμό 
Τυποποιήσεως - 180). 

στστ) Συντάσσει εκθέσεις αποτελεσμάτων για τις 
επιμέρους αξιολογήσεις. 

ζζ) Συντάσσει ετήσια έκθεση απολογισμού των αποτε¬ 
λεσμάτων λειτουργίας της Γενικής Γραμματείας Έρευ¬ 
νας και Τεχνολογίας, η οποία υποβάλλεται στο Γενικό 
ΓραμματέαΈρευνας και Τεχνολογίας και στον Υπουργό 
Ανάπτυξης, και, συγχρόνως διαβιβάζεται στην Διεύθυνση 
Ποιότητας και Αποδοτικότητας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

ηη) Συλλέγει και επεξεργάζεται στοιχεία και δεδομένα, 
που αναφέρονται στην αποδοτικότητα, αποτελεσματι- 
κότητα και ποιότητα των οργανικών μονάδων της Γ ε¬ 
νικής Γραμματείας Έρευνας και Τεχνολογίας. 

θθ) Συνεργάζεται με άλλα κέντρα τεκμηρίωσης αποδο¬ 
τικότητας και αποτελεσματικότητας των υπηρεσιών. 

ιι) Εντοπίζει τις καλύτερες πρακτικές σε θέματα αρμο¬ 
διότητας της Γ ενικής Γ ραμματείαςΈρευνας και Τ εχνο- 
λογίας, σε συνεργασία με την Διεύθυνση Ποιότητας και 
Αποδοτικότητας του Υπουργείου Εσωτερικών, Δημόσιας 
Διοίκησης και Αποκέντρωσης. 

ιαια) Εισηγείται για την βράβευση των υπηρεσιακών 
μονάδων ή φορέων που διακρίνονται για την αποδοτι¬ 
κότητα και αποτελεσματικότητά τους. 

ιβιβ) Οργανώνει και θέτει σε λειτουργία ολοκληρω¬ 
μένο σύστημα διαχείρισης παραπόνων και υποδείξεων 
ενδιαφερομένων φορέων και πολιτών». 

Αρθρο 4 

Μετονομασία του Τμήματος Μελετών της 
Τεχνικής Υπηρεσίας σε τμήμα Μελετών και 
Διευκόλυνσης Ατόμων με Αναπηρίες (ΑμεΑ) 

Το τμήμα Μελετών, το οποίο υπάγεται στην Τεχνική 
Υπηρεσία η οποία προβλέπεται στο άρθρο 1 του π.δ. 
368/1987, μετονομάζεται σε τμήμα Μελετών και Διευ¬ 
κόλυνσης Ατόμων με Αναπηρία (ΑμεΑ). Μετά την πε¬ 
ρίπτωση γ της παραγράφου 2 του άρθρου 1 του π.δ. 
368/1987, προστίθενται τα ακόλουθα: 

«δ) Η καταγραφή των υφισταμένων προβλημάτων 
προσβασιμότητας των ΑμεΑ (υπαλλήλων και εξυπηρε¬ 
τούμενων πολιτών), στους χώρους όπου αναπτύσσεται 
η δραστηριότητα της Γενικής Γ ραμματείαςΈρευνας και 
Τ εχνολογίας (Γ.Γ.Ε.Τ.). 


ε) Η μελέτη και εισήγηση για τη λήψη των ανα¬ 
γκαίων διοικητικών και νομοθετικών μέτρων εκτέλε¬ 
σης έργων εξασφάλισης της προσβασιμότητας και 
λοιπών διευκολύνσεων των ανωτέρω ατόμων, όπως 
της εύκολης προσέγγισης (χώροι στάθμευσης, πεζο¬ 
δρόμια), εισόδου και κίνησης εντός των κτιρίων όπου 
λειτουργούν υπηρεσίες και φορείς αρμοδιότητας της 
Γ.Γ.Ε.Τ. (θύρες, διάδρομοι, ανελκυστήρες), δημιουργίας 
των αναγκαίων προϋποθέσεων για την ανεμπόδιστη 
εξυπηρέτηση των ΑμεΑ, με συμβατικές και σύγχρο¬ 
νες μεθόδους (κατάλληλες θυρίδες εξυπηρέτησης και 
συναλλαγής από ένα σημείο, πρόσβασης σε εφαρ¬ 
μογές ηλεκτρονικής διοίκησης για πληροφόρηση και 
εξυπηρέτηση), διευκόλυνσης στη χρήση των ψυκτών 
νερού, των τηλεφώνων κοινού, καθώς και διαμόρφω¬ 
σης ειδικών χώρων υγιεινής. 

στ) Ο συντονισμός των αναγκαίων ενεργειών για την 
άμεση συμμόρφωση προς την προβλεπόμενη από την 
παράγραφο 10 του άρθρου 12 του ν. 3230/2004 υποχρέ¬ 
ωση, όπως επίσης, η παρακολούθηση και ο έλεγχος των 
εκτελούμενων έργων, για την εφαρμογή των παραπάνω 
μέτρων διευκόλυνσης των ΑμεΑ. 

ζ) Η σύνταξη τεχνικών προδιαγραφών (για τη διαμόρ¬ 
φωση κτιρίων και την προμήθεια εξοπλισμού), τεχνικών 
δελτίων έργου, αρχιτεκτονικών και λοιπών μελετών, 
επιχειρησιακών προγραμμάτων δράσης και προϋπολογι¬ 
σμού δαπάνης, για την εκτέλεση των αναγκαίων έργων 
προσβασιμότητας και λοιπών διευκολύνσεων των ΑμεΑ, 
στους χώρους που αναπτύσσουν τη δραστηριότητά 
τους οι υπηρεσίες της Γενικής Γραμματείας Έρευνας 
και Τεχνολογίας. 

η) Η παρακολούθηση των εξελίξεων της τεχνολογίας 
και της νομοθεσίας στα πιο πάνω θέματα και η μέριμνα 
για την εισαγωγή και εφαρμογή, από τις υπηρεσίες της 
Γ.Γ.Ε.Τ, ανάλογων μεθόδων και πρακτικών. 

θ) Η συνεργασία με το Υπουργείο Εσωτερικών, Δημό¬ 
σιας Διοίκησης και Αποκέντρωσης και με άλλους φο¬ 
ρείς, στην Ελλάδα και στο εξωτερικό, για την ανταλλαγή 
σχετικών πληροφοριών, στοιχείων, τεχνογνωσίας και 
την αμοιβαία συνδρομή στα παραπάνω θέματα, για την 
ανάπτυξη προσβάσιμων κέντρων πληροφόρησης των 
ΑμεΑ, την ενημέρωση και ευαισθητοποίηση των υπαλλή¬ 
λων της Γ ενικής Γ ραμματείαςΈρευνας και Τεχνολογίας 
(Γ.Γ.Ε.Τ.) και των πολιτών στην κατανόηση των αναγκών 
και των δικαιωμάτων των ατόμων με αναπηρία και για 
την κωδικοποίηση της σχετικής νομοθεσίας που αφορά 
στα άτομα αυτά 

ι) Η παρακολούθηση και ο συντονισμός της εφαρμογής 
των σχετικών με την προσβασιμότητα των ΑμεΑ δράσε¬ 
ων από τους φορείς που υπάγονται στην εποπτεία της 
Γενικής Γραμματείας Έρευνας και Τεχνολογίας». 

Άρθρο 5 

Προϊστάμενοι Τμημάτων 

Α) Του Τμήματος Ποιότητας και Αποδοτικότητας της 
Διεύθυνσης Πληροφορικής και Οργάνωσης, προΐσταται 
υπάλληλος των κλάδων ΠΕ Ειδικού Προσωπικού ή ΠΕ 
Ειδικού Λειτουργικού Προσωπικού ή ΠΕ Θετικών Επιστη¬ 
μών ή ΠΕ Μηχανικών, ειδικότητας Μεταλλειολόγων ή 
Ηλεκτρολόγων Μηχανικών ή Αρχιτεκτόνων ή Πολιτικών 

Μηχανικών ή ΠΕ Τεχνικών ή ΠΕ Πληροφορικής και ΠΕ 
Κοινωνικών και Ανθρωπιστικών Επιστημών, όλων των 
ειδικοτήτων. 

Β) Του τμήματος Μελετών και Διευκόλυνσης ΑμεΑ της 
Τεχνικής Υπηρεσίας προίσταται υπάλληλος του κλάδου 
ΠΕ Μηχανικών, Ειδικότητας Αρχιτεκτόνων Μηχανικών 
ή Πολιτικών Μηχανικών ή Μηχανολόγων Μηχανικών ή 
Ηλεκτρολόγων Μηχανικών ή Αγρονόμων Τοπογράφων 
Μηχανικών. 


Άρθρο 7 
Ισχύς 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 10 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Αρθρο 6 

Ο αριθμός των οργανικών θέσεων όλων των υπηρε¬ 
σιακών μονάδων που υπάγονται στη Γενική Διεύθυνση 
Έρευνας και Τεχνολογίας, κατά κατηγορία, κλάδο και 
ειδικότητα, καθώς και η στελέχωσή τους, καθορίζονται 
σύμφωνα με τα άρθρα 13 έως 40 του π.δ. 248/1989 και 
το άρθρο 2 του π.δ. 368/1987, όπως ισχύουν. 

